આ રથયાત્રામાં યુવાનો તથા બાળકો પૂર્ણ પવિત્રતાથી સ્થાન કરી પિતાંબર પહેરી ખુલ્લા પગે ભગવાનને આ રથમા શહેરની પરિક્રમા કરાવે છે. સિધ્ધપુરના અગ્રગણ્ય નાગરિકો વેપારીઓ આગેવાનો તેમજ દરેક પક્ષના રાજકીય નેતાઓ દરેક કોમના ધાર્મિક લોકો તથા ગામડાની ભજન મંડળીઓ આ શોભાયાત્રામાં જોડાય છે. દરેક મહોલ્લા આગળ મોહલ્લાના ભાઇ ઠંડાપાણીની વ્યવસ્થા અસોપાલવના તોરણો બાંધી ભગવાનું પુજન કરી ભગવાનું સ્વાગત કરે છે. આ સિધ્ધપુર માં વિશિષ્ટ પવિત્રતાથી શ્રી ગોંવિદરાયજી માધવરાયજી ભગવાનની રથયાત્રા નીકળે છે. રથયાત્રાની તૈયારીમા કમિટીના પ્રમુખ ભાલચંન્દ્ર ઠાકર, દેવેન્દ્રભાઇ ઠાકર, પ્રદિપભાઇ યોગી, હરેશભાઇ ઠાકર, રોહિતભાઇ, અંબાપ્રસાદભાઇ ઠાકર, ( જેઠાભાઇ) વગેરે જહેમત ઉઠાવી રહયા છે. શ્રીજીની રથયાત્રા ચાલુ સાલે સાંજે ૫ કલાકે નીકળશે.